**РЕПУБЛИКА СРБИЈА-ОПШТИНА РАЧА**

**ОПШТИНСКО ВЕЋЕ ОПШТИНЕ РАЧА**

**Број:46-125/2024-II-01**

**Датум:04.11.2024. године.**

На основу члана 46. става 1. тачке 1) Закона о локалној самоуправи (“Сл. гласник РС”, број 129/2007, 83/2014-др. закон, 101/2016 др. закон, 47/2018 и 111/2021 – др.закон), члана 71. става 1. тачке 1) Статута општине Рача ("Сл. гласник општине Рача", број 3/2019) и члана 2. става 1. тачке 1) Пословника о раду Општинског већа ("Сл. гласник општине Рача", број 22/20, 8/22 и 9/24), а у вези са чланом 26. ставом 1. тачком 3) Закона о јавној својини („Сл. гласник РС“, бр. 72/2011, 88/2013, 105/2014, 104/2016 – др. закон 108/2016, 113/2017, 98/2018 и 153/2020), чланом 7. ставом 2. и чланом 18. Одлуке прибављању, располагању, управљању и коришћењу ствари у јавној својини општине Рача („Службени гласник општине Рача“, број 3/2021), Општинско веће општине Рача, на седници одржаној дана 04.11.2024. године, утврдило је предлог:

**ОДЛУКЕ**

**О ПОКРЕТАЊУ ПОСТУПКА ПРИБАВЉЊА НЕПОКРЕТНОСТИ У ЈАВНУ СВОЈИНУ ОПШТИНЕ РАЧА**

**Члан 1.**

**ПОКРЕЋЕ СЕ** поступак прибављања непокретности у јавну својину општине Рача и то преносом права својине са Републике Србије, као носиоца права јавне својине на општину Рача, непосредном погодбом, без накнаде и то:

* **кп.бр. 2131/1 КО Мирашевац**, по врсти земљишта- остало земљиште, по култури шума 4. класе, у површини од 1029 м2, уписана у л.н. број 942 КО Мирашевац, у јавној својини Републике Србије, са уделом 1/1;
* **кп.бр. 2131/2 КО Мирашевац**,по врсти земљишта- остало земљиште, по култури шума 4. класе, у површини од 247 м2, уписана у л.н. број 942 КО Мирашевац, у јавној својини Републике Србије, са уделом 1/1;
* **кп.бр. 2155/1 КО Мирашевац**, по врсти земљишта- шумско земљиште, по култури шума 4. класе, у површини од 9065 м2, уписана у л.н. број 431 КО Мирашевац, у државној својини Републике Србије, чији је корисник Месна Заједница Мирашевац, са уделом 1/1;
* **кп.бр. 2155/2 КО Мирашевац**, по врсти земљишта – пољопривредно земљиште, по култури шума 4. класе, у површини од 24 м2, уписана у л.н. број 942 КО Мирашевац, у јавној својини Републике Србије,са уделом 1/1.

**Члан 2.**

Непокретности из члана 1. ове Одлуке прибављају се из јавне својине Републике Србије, непосредном погодбом, без накнаде, а све у циљу развоја туристичке понуде општине Рача.

**Члан 3.**

Напред наведене катастарске парцеле налазе се у границама Просторног плана општине Рача („Службени гласник општине Рача“, бр. 5/12) и прибављају се из јавне својине Републике Србије, непосредном погодбом, без накнаде, како се налазе у обухвату туристичког локалитета – Мирашевачке бање, а све то у сврху развоја туристичке понуде општине Рача.

Обзиром да се предметне парцеле налазе у јавној својини Републике Србије, потребно је извршити пренос права јавне својине са Републике Србије на општину Рача, без накнаде, како би општина Рача обновила Бањски компекс Мирашевачке бање, која је још од давнина позната по изворима минералнних вода, које се вековима у назад користе у својству лека, за разне болести.

**Члан 4.**

Одлука ступа на снагу наредног дана од дана објављивања у „Службеном гласнику општине Рача“.

***Образложење***

Чланом 26. став 1. тачка 3., Закона о јавној својини („Сл. гласник РС“, бр. 72/2011, 88/2013, 105/2014, 104/2016 – др. закон 108/2016, 113/2017, 98/2018 и 153/2020), прописано је да се располагањем стварима у јавној својини сматра и пренос права јавне својине на другог носиоца јавне својине (са накнадом или без њез накнаде) укључујући и размену.

Одлуку да се непокретност прибави или отуђи из јавне својине општине непосредном погодбом или испод тржишне цене, односно без накнаде, под условима прописаним овом одлуком, доноси Скупштина општине.

Предлог Одлуке о прибављању непокретности у јавну својину општине, односно отуђењу непокретности из јавне својине општине путем непосредне погодбе, испод тржишне цене или без накнаде, утврђује Општинско веће.

Прибављање предметних непокретности у јавну својину општине Рача, потребно је извршити како би општина Рача преузела обавезу обнове бањског комплекса „Мирашевачке бање“, која је још од давнина позната по изворима минералнних вода, које се вековимау назад користе у својству лека, за разне болести.

На основу свега изнетог доноси се одлука као у диспозитиву.

**ОПШТИНСКО ВЕЋЕ ОПШТИНЕ РАЧА**

**ПРЕДСЕДНИК**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бранко Радосављевић

**Доставити:**

* Скупштини општине Рача;
* а/а.